ครม.ปลื้ม ผลงานการเงินภาคประชาชนสำเร็จ 70%
ครม.ปลื้ม ผลการดำเนินงานตามแผนพัฒนาระบบการเงินภาคประชาชนสำเร็จ 70% รวม 54 โครงการ
22 มิ.ย. 2564

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า คณะรัฐมนตรี (ครม.) รับทราบรายงานผลการดำเนินงานตามแผนพัฒนาระบบการเงินภาคประชาชน พ.ศ. 2560-2564 ประกอบด้วย 78 โครงการ ได้ดำเนินการสำเร็จตามเป้าหมายตัวชี้วัดแล้วรวม 54 โครงการ โดยมี 19 โครงการ ที่ดำเนินการแล้วเสร็จในปี 2563 ประกอบด้วย โครงการที่สำเร็จตามเป้าหมายที่ให้ดำเนินการภายในปี 2563 จำนวน 15 โครงการจาก 16 โครงการ ซึ่งมีผลการดำเนินงานที่เป็นรูปธรรมในการพัฒนาเศรษฐกิจฐานรากและส่งเสริมการเข้าถึงบริการทางการเงินและการให้ความรู้ทางการเงิน อาทิ1) โครงการสนับสนุนสินเชื่อให้แก่คนในชุมชนและองค์กรการเงินชุมชนของธนาคารเพื่อการเกษตรและสหกรณ์การเกษตร (ธ.ก.ส.) และธนาคารออมสิน ซึ่งได้มีการอนุมัติสินเชื่อมากกว่า 1.4 แสนล้านบาท2) โครงการพัฒนาและยกระดับผู้มีบัตรสวัสดิการแห่งรัฐให้หลุดพ้นความยากจนของ ธ.ก.ส. โดยสามารถพัฒนาและยกระดับรายได้กลุ่มผู้มีบัตรสวัสดิการแห่งรัฐแล้วจำนวนมากกว่า 1.6 แสนราย3) โครงการส่งเสริมผลิตภัณฑ์ประกันภัยสำหรับประชาชนของสำนักงานคณะกรรมการกำกับและส่งเสริมการประกอบธุรกิจประกันภัย ส่งเสริมให้บริษัทประกันภัยจำหน่ายผลิตภัณฑ์ประกันภัยสำหรับรายย่อยที่สามารถตอบสนองการดำเนินชีวิตของประชาชนผู้มีรายได้น้อย รวมถึงผู้ด้อยโอกาสและผู้พิการ ซึ่งที่ผ่านมาจำหน่ายกรมธรรม์ประกันภัยที่ให้ความคุ้มครองโรคติดเชื้อไวรัสโคโรนา 2019 จำนวน 9.1 ล้านกรมธรรม์ ขณะที่อีก 1 โครงการ คือ โครงการส่งเสริมให้ธนาคารพาณิชย์ยกระดับการแก้ไขเรื่องร้องเรียนและให้ผู้ใช้บริการทางการเงินสามารถร้องเรียนตามสิทธิของตนกับธนาคารพาณิชย์เป็นลำดับแรกของธนาคารแห่งประเทศไทย ดำเนินการแล้วเสร็จเมื่อ 31 ธันวาคม 2563นอกจากนี้ ยังมี 4 โครงการ ที่ดำเนินการสำเร็จก่อนเป้าหมายที่ตั้งไว้ในปี 2564 เช่น1) โครงการให้ความรู้ทางการเงินแก่ประชาชนของธนาคารออมสินจัดอบรมเพื่อสร้างทักษะการบริหารจัดการทางการเงินให้กับผู้ใช้สินเชื่อเพื่อแก้ไขปัญหาหนี้นอกระบบแล้วจำนวนมากกว่า 60,000 ราย2) โครงการเพิ่มบริการทางการเงินผ่านเครือข่ายทางการเงินและสถาบันการเงินอื่น ของ ธ.ก.ส. เพิ่มช่องทางการให้บริการทางการเงินให้ครอบคลุมประชาชนระดับฐานรากผ่านเครือข่ายทางการเงินและสถาบันการเงินอื่นจำนวนมากกว่า 1,600 แห่ง“แผนพัฒนาระบบการเงินภาคประชาชน พ.ศ. 2560-2564 จัดทำเพื่อเป็นการกำหนดทิศทางในการพัฒนาระบบการเงินภาคประชาชน ภายใต้การบรูณาการการทำงานร่วมกันของหลายหน่วยงานที่เกี่ยวข้อง โดยมีวัตถุประสงค์เพื่อพัฒนาระบบการเงิน 3 ด้าน ได้แก่ ด้านผู้ใช้บริการทางการเงิน ด้านผู้ให้บริการทางการเงิน และด้านโครงสร้างพื้นฐานทางการเงิน สำหรับโครงการภายใต้แผนพัฒนาฯ ที่ตั้งเป้าหมายจะดำเนินการให้เสร็จภายในปี 2564 ส่วนโครงการที่เหลือนั้น หน่วยงานผู้รับผิดชอบโครงการ ฯ คาดว่าจะสามารถดำเนินการได้สำเร็จตามเป้าหมายภายในระยะเวลาที่กำหนด” นายอนุชา กล่าว